 UNIVERSITATEA DE NORD BAIA MARE FACULTATEA DE LITERE Atropologie creştină SPECIALIZAREA: MASTERAT ETNOTURISM DISCIPLINA: ANTROPOLOGIE CULTURALĂ Prof COORDONATOR: MASTERAND: Dr Constantin Corniţă 1 2012 Religie şi cultură Religia este un fenomen de natură transcendentă, existând sub forme variate de manifestare la toate popoarele, din toate timpurile Ea reprezintă legătura spirituală dintre om şi divinitate, liber consimţită, cu doctrine pe cât de numeroase pe atât de variate şi constă în trei componente esenţiale: doctrina, morala şi cultul Doctrina reprezintă ansamblul învăţăturilor de credinţă, morala, normele de urmat de către credincios, statuând ceea ce este permis sau interzis, ce poate şi ce nu poate face adeptul religiei respective în relaţionarea sa cu semenii şi cu divinitatea Cultul înglobează manifestările religioase, gesturile, actele, ritualurile şi ceremoniile Este interesantă apariţia în cadrul unor religii a delimitărilor între legea morală şi legea statului respectiv, considerându-se uneori că ceea ce este legal poate fi considerat ca fiind imoral, legal după legile statale, dar imoral din punct de vedere al religiei Se poate spune că religia şi cultura îşi fac simţit rolul determinant, direcţional pentru populaţiile locale pe următoarele planuri: individual, social, economic, militar, politic În planul individual, cultura şi religia contribuie la definirea percepţiei individului despre sine, conturează diversele coduri morale şi generează din partea acestuia atitudinea de resemnare sau speranţă, revoltă sau acceptare a realităţii A se remarca faptul că indivizii ce compun grupurile sociale şi societăţile în ansamblul lor sunt uniţi de religia pe care o împărtăşesc şi prin intermediul căreia se identifică drept apartenenţi ai aceluiaşi grup sau societăţi Personalitatea şi comportamentul fiecărui individ sunt determinate de concepţiile religioase, de faptul că îşi creează propriile sale seturi de convingeri în funcţie de religia pe care o are şi o împărtăşeşte cu semenii săi, el putând fi practicant sau nepracticant Cu privire la planul social, cultura şi religia exercită un impact deosebit deoarece cu ajutorul lor se defineşte practic comunitatea, sunt dezvoltate codurile de conduită socială, determină procesul de şcolarizare şi legitimizare socială, ierarhizarea şi capacitatea de mobilizare în viaţa comunităţii Unele religii au extins codurile morale 2 religioase care au devenit componentă fundamentală a sistemului de legi civile sau penale Un exemplu în acest sens este Sharia - legea islamică, ce prevede pedepse severe pentru cei care încalcă morala şi legea Astfel, după Uroş Tomin „religia constituie o reflectare fantastică a condiţiilor materiale de viaţă a societăţii ” Pentru unele comunităţi autoritatea liderilor religioşi este considerată ca fiind mai importantă decât cea a reprezentanţilor desemnaţi ai autorităţilor civile Istoria demonstrează că religia este o formă mai veche a conştiinţei sociale decât ştiinţa, respectiv cunoaşterea ştiinţifică a apărut în condiţiile în care domina religia Din momentul apariţiei ştiinţei, religia a dus o luptă permanentă împotriva ei căutânr ori s-o înăbuşe în germene ori s-o adapteze la dogmele sale În plan economic, cultura şi religia au o importantă contribuţie asupra modului în care este realizată distribuţia variatelor resurse, funcţionarea sistemului fiscal şi a celui bancar, influenţează direcţia investiţiilor, implicit nivelul de bunăstare, impune profesiile dezirabile, dezvoltând vocaţia pentru acestea, direcţionând conformismul politicilor economice interne şi externe Funcţiile religiei În decursul timpurilor, precum şi în zilele noastre, susţinătorii şi propovăduitorii religiei, teologii şi teoreticienii fenomenului religios, au încercat şi încearcă să prezinte religia ca un lucru necesar şi util omului, societăţii După aceştia, religia este un fel de orientare pentru viaţă, o consolare la greu, o stavilă pentru porniri negative şi, ca atare, afară de religie omul nu poate trăi, nu poate munci, nu poate realiza nimic, este ca o frunză pe apă, ca o corabie mică pe un ocean în furtună De asemenea slujitorii religiei încearcă să atribuie anumite acţiuni şi funcţii pozitive religiei, în sensul că ea a promovat o anumită cultură, sau că ar contribui, chipurile, la dezvoltarea morală a societăţii, adică ar determina pe unii indivizi credincioşi să nu facă rele (să nu fure, să nu ucidă, să fie respectuoşi etc ) 3 Religia acţionează ca un element stabilizator al societăţii – asemănător rolului familiei, al statului, al economiei etc –, deoarece promovează relaţiile între grupurile sau comunităţile care aparţin de ea Din punct de vedere funcţional, religia poate fi considerată o forţă pozitivă; ea are funcţii sociale relevante, existând în diferite forme în orice societate Religia asigură coeziunea socială, prin ansamblu de idei, valori şi norme necesar oamenilor pentru a-şi forma o identitate comună, scopul existenţei umane, unde indivizii îşi găsesc răspunsuri în religie, emoţional oferind un sens în viaţă Religia poate avea funcţia de control social, pentru că, deseori normele societăţii au la bază idei religioase Legile, cum sunt cele ce interzic crima şi furtul, capătă pe lângă forţa legală şi o forţă morală, au legitimitate sacră Religia oferă, totodată, sprijin afectiv şi psihologic, alinare, de care omul are nevoie pentru a supravieţui într-o lume complexă şi nesigură Aspecte ale antropologiei creștine Problema „om” este şi va rămâne una din cele mai de seamă Nu există sistem filozofic sau magico-religios în care ea să nu fie abordată, după cum orice model ştiinţific al lumii conţine obligatoriu şi un model al omului Demersul ştiinţific a degradat omul, căci el nu apare decât ca un exemplar evoluat şi cel mai complex din şirul vieţuitoarelor Este adevărat, totuşi, că în cosmologie modernă a apărut părincipiul antropic care repune omul într-o poziţie privilegiată, în contextul unor interpretări bazate însă pe cauze finale Din momentul în care se ia în considerare modelul dualist al existenţei, cu un segment material şi unul spiritual, problema omului se complică extraordinar, căci în alcătuirea lui intervin ambele componente, ceea ce a dus la acea celebră definire a omului drept un microcosmos Omul astfel compus – cu un corp material integrat în lumea materiei şi un suflet aparţinând sferelor spirituale ale existenţei – devine cea mai complexă formă a Creaţiei De aici pot să pornească o serie întreagă de legături şi ramificaţii ale contactului omului 4 cu lumea; dacă omul s-ar autocunoaşte şi ar cunoaşte natura, pentru stăpânirea de sine şi stăpânirea naturii, condiţii ale autodesăvârşirii, ale unităţii dintre spirit şi natură, ale libertăţii şi fericirii, s-ar putea autodefinii Antropologia creştină cercetează limitele şi destinul oamenilor Condiţia umană, în prezent, nu corespunde scopului ultim al lui Dumnezeu, intenţiei originare de la creaţei; altfel spus, fiinţele umane sunt responsabile ele însele pentru această situaţie O primă tendinţă în antropologia creştină, anume platonismul creştin, în vogă în secolele III-IV, asimilează resusrsele filosofiei religioase, în special forma cuvenită a tradiţiei platonice; astfel în secolul al II-lea Iustin Martirul îl consideră pe Hristos ca fiind principiul ordonator în univers care se manifestă în lumina naturală a motivării moralităţii umane la fel de bine ca şi în istoria lui Israel Platonismul creştin identifică imaginea divinului în umanitate nu ca pe o autonomie determinată prin sine ci ca pe o raţionalitate – capacitatea umană de a-L înţelege pe Dumnezeu Găsim astfel o intercondiţionare între spiritul uman şi cel divin care se manifestă el însuşi în dorinţa de unire cu Dumnezeu în cunoaştere şi dragoste (un drum incontestabil al umanului către divin) Augustin a început elaborarea unei antropologii cu adevărat noi Dorinţa naturală după Dumnezeu (descrisă în confesiunile lui) a fost recunoscută ca dar al duhului lui Hristos În rai, explică Augustin, umanitatea era în mod natural plină de darul spiritual al carităţii (milosteniei) Dragostea lui Dumnezeu izvorâtă din har stabileşte libertatea de alegere între bine şi rău În Adam şi Eva nici mediul înconjurător, nici dorineţele cărnii nu aşază vre-un obstacol între dragostea lor către Dumnezeu şi săvârşirea faptelor bune Autoritatea lui Augustin şi valorile religioase implicate în dezvoltarea antropologiei sale au păstrat poziţiile constate chiar şi în faţa opoziţiilor uneori susţinute În istoria gândirii umane a existat totdeauna un consens în ceea ce priveşte calitatea sufletului; în schimb, cu privire la corp, au apărut două poziţii contradictorii: una dintre ele, susţinută în special de mişcarea gnostică de la începutul erei creştine, a privit trupul drept un produs creat – ca şi materia – de un Demiurg nepriceput De aici s-a desprins o imagine şi o atitudine negativă, de dispreţ şi chiar de ură faţă de corpul 5 uman şi în general împotriva întregii lumi materiale în care sufletul este ţinut prizonier Delumeau, face o analiză „la rece”, asupra acestui aspect (în cartea sa „Păcat şi frică”) printr-o documentare şi atenţie pentru detaliu, a realităţilor care stăpâneau lumea occidentală până în secolul luminilor, unde conştiinţa rea naşte trei componente: ura faţă de corp şi lume, certitudinea păcatului urmată de culpabilizare şi sentimentul acut al trecerii timpului Această poziţie a fost aspru combătută de tradiţia apostolică şi de cea patristică A doua concepţie – cea pe care o adoptă şi Ernest Bernea – priveşte corpul uman ca o realitate pozitivă ce merită tot respectul ce se cuvine unei creaţiuni a Divinităţii O antropologie care ia în considerare toate acestea depăşeşte cu mult antropologia strict ştiinţifică şi conferă condiţiei umane o deosebită demnitate Ernest Bernea consideră că omul a căpătat o dimensiune nouă prin întruparea lui Hristos şi sacrificiul de pe Golgota Sfinţii părinţi au înţeles foarte bine semnificaţia profundă a întrupării Divinităţii însăşi Era absolut necesar pentru conturarea antropologiei creştine ca Isus să fi fost în acelaţi timp şi Dumnezeu şi om Graţie acestei misterioase întrupări, corpul uman a fost îndumnezeit Prin această sintagmă se precizează esenţa antropologiei creştine şi mecanismul genezei sale Totuşi nu trebuie să se înţeleagă, în mod greşit, că omul veterotestamentar are o structură inferioară celui creştin Totdeauna omul, de la Creaţia sa, a avut o componentă divină, a fost zămislit după chipul şi asemănarea Creatorului, doar că opţiunea sa din Eden a făcut ca imaginea lui Dumnezeu din om să devină mai palidă Prin actul mântuirii şi prin taina botezului imaginea lui Dumnezeu din noi îşi recapătă din nou strălucirea iniţială Cea mai elocventă şi mai bogată în urmări este viaţa spirituală aşa cum apare ea în religie, pentru că doar prin religie „omul reuşeşte să trăiască într-o viziune armonioasă şi echilibrată ”1 Existenţa Lumii este, aşadar, condiţionatǎ de sacralitate Chiar dacǎ sacrul şi profanul sunt în opoziţie, ambele îl definesc pe omul tradiţional ca om religios Prezenţa lor în viaţa omului trebuie sǎ fie echilibratǎ deoarece sacrul este o energie primejdioasǎ, greu de manevrat şi de înţeles, care poate sǎ-l copleşeascǎ, iar profanul este împins sǎ capteze cu aviditate sacrul şi poate sǎ-l degradeze, ducând omul pe calea 1 Ernest Bernea, Crist şi condiţie umană, Editura Cartea Românească, Bucureşti, 1996, p 33 6 damnǎrii Prin intermediul riturilor, la nivelul mediilor tradiţionale, se realizeazǎ în fapt echilibrul necesar între cele două experienţe, devenind complementare Gestul, cuvântul, dansul, muzica se împletesc şi se completează reciproc pentru construirea sensului Idealul este coborât în planul realului prin intermediul acestor practici rituale şi religioase Toate aceste acte de ritual şi ceremonial împletesc armonios valorile etice, estetice şi religioase şi dovedesc faptul că omul tuturor timpurilor a fost un hommo religiosus, iar viaţa sa a fost percepută ca o experienţă religioasă, astfel că religia devine „sediul Adevărului unic”2 transcendent în esenţă Petre Ţuţea pune în evidenţă anumite aspecte ce ţin de viziunea creştină pornind de la creaţie Astfel, pentru ca să existe creaţie propriu-zisă, se cer următoarele condiţii: să existe un Cretor (Realul), să nu-i preexiste nimic şi să existe o ordine logică, în speţă, în lumea vizibilă Aceste două lumi ierarhizate (şi nu corelative, pentru că nu poate exista o corelaţie între creator şi creaţie) ar crea astfel o ordine întemeiată pe acţiunea reciprocă a tuturor lucrurilor şi forţelor naturii, fiind definitorii pentru înţelegera divinităţii Un credincios, indiferent de nivelul lui spiritual, trăieşte cele două lumi în acest mod, cea de aici fiind o anitcameră a celei de Dincolo Frica omului faţă de moarte a suscitat din vechime un interes deosebit al filozofiei, al religiei; platonism, stoicism, epicureism, religiile primitive - religiile de mistere, toate acestea încercau să raporteze omul corect la moartea sa şi în acelaşi timp să-i dea un sens în viaţă şi un ţel Toate religiile au explorat această taină a morţii, religiile europene, ameriindiene, au învăluit într-un limbaj asemănător viaţa de dincolo de moarte Viaţa şi moartea apar astfel într-o simbioză antinomică Moartea nu reprezintă un sfârşit, ci începutul unei forme superioare de existenţă, ieşind de sub incidenţa tragicului şi intrând în sfera de semnificare a sublimului; de la acest lucru se poate porni astfel pentru ilustrarea ideii de mitologie „Moartea constituie o situaţie nouă ce se cuvine a fi asumată cum trebuie, pentru a fi făcută să devină creatoare ” 3 Această dorinţă de devenire ne demonstreză că omul a fost dintotdeauna un om religios care, cu ajutorul credinţei, s-a descoperit ca Fiinţă eternă în relaţie cu Divinitatea 2 Petre Ţuţea, Omul, tratat de antropologie creştină, vol I, Editura Timpul, Iaşi, 1992, p 91 3 Mircea Eliade, Aspecte ale mitului, Editura Univers, Bucureşti, 1978, p 31 7 Multe credinţe şi deprinderi vechi, statuate printr-o experienţă religioasă modelată de ideea că omul este parte integrantă a Totului, care este Universul, sunt prezente şi astăzi, alături de credinţele şi practicile aduse de creştinism Ceea ce a condus la această continuitate a credinţelor şi practicilor străvechi, permiţând întrepătrunderea între elementele precreştine şi cele creştine, este tocmai permanenta dorinţă a omului de a se simţi deasupra istoriei, de a fi solidar cu singura realitate vie şi permanentă: Cosmosul sau Divinitatea Omul societǎţilor tradiţionale este un homo significans, reuşind sǎ-şi dezvolte capacitatea de semnificare şi comunicare El este în acelaşi timp şi un homo religiosus Raportându-se la Cosmos, el a descoperit douǎ moduri de a fi în lume, sacrul şi profanul pe care şi le-a asumat Omul şi-a cucerit locul în Cosmos treptat, având Universul sau Macrocosmosul ca model absolut Se ajunge astfel la construirea unui microunivers Sacrul reprezintǎ pentru omul tradiţional condiţia sine qua non a integrării în Lume, pentru ca existenţa sa sǎ primeascǎ un sens dincolo de aceastǎ lume, prin integrarea în Marele Tot Existenţa Lumii este condiţionatǎ, aşadar, de sacralitate De aceea la originea oricǎrei întemeieri trebuie sǎvârşit un act ritualic cu caracter sacru În afara sacrului, lumea nu mai existǎ, reprezentând nişte fragmente ale unui univers sfǎrâmat În spaţiul profan, sacrul este ordonator de Haos, absenţa lui însemnând pierderea capacitǎţii de orientare în Microcosmos, dar şi incapacitatea de a aparţine Macrocosmosului Antropologia creştină lasă deschisă calea prin care se poate înţelege cum e cu putinţă ca omul să rămână om aşa cum apare din momentul creaţiei, când prezenţa spiritului a definit condiţia sa fără putinţă de a cădea total şi iremediabil 8 Bibliografie 1 Asandei Simion, Omul, ştiinţa şi religia, Editura militară, Bucureşti, 1985 2 Avram, Vasile, Creştinismul cosmic – O paradigmă pierdută?, Editura Saeculum, Sibiu, 1999 3 Bernea, Ernest, Crist şi condiţia umană, Editura Cartea Românească, Bucureşti, 1996 4 Durkheim, Emile, Formele elementare ale vieţii religioase, Editura Polirom, Iaşi, 1995 5 Eliade, Mircea, Aspecte ale mitului, Editura Univers, Bucureşti, 1978 6 Eliade, Mircea, Istoria credinţelor şi ideilor religioase, vol I , Editura Ştiinţifică şi Enciclopedică, 1981 7 Émile Durkheim, Formele elementare ale vieţiii religioase, Editura Polirom, Iaşi, 1995 8 Frunză Sandu, Religie şi drepturile omului în România, Editura Limes, Cluj- Napoca, 2004 9 Leszek Kolakowski, Religia, Editura Humanitas, Bucureşti, 1993 10 Ţuţea, Petre, Omul, tratat de antropologie creştină, vol I, II, Editura Timpul, Iaşi, 1992 9 